|  |
| --- |
| DELO NA DALJAVOŠolsko leto 2019/ 2020Razred: 4. a |
| Predmet:SLJ | Datum: 4. 5. 2020 | Učiteljica: Zdenka Mežan |
| Tema: France Bevk: LUKEC IN NJEGOV ŠKOREC |
| Pripomočki: B/134, 135, knjiga Lukec in njegov škorec |
| Namen učenja:* Spoznaš povest Franceta Bevka Lukec in njegov škorec ( odlomek v berili ali knjiga)
 |
| Kriteriji uspešnosti: uspešen/na boš, ko boš:* poslušaš in doživljaš interpretativno prebrano besedilo.
* glasno razumljivo in interpretativno bereš književno besedilo (upoštevaš slušne prvine govora).
* sprejemaš in razumeš dogajanje,
* prepoznaš motive za ravnanje književnih oseb (ali: zakaj kdo kaj stori); svoje mnenje utemeljiš z zgledi iz književnega besedila in poiščeš svojo razlago zanj.
* obnoviš dogajanje v odlomku/ narediš naloge za domače branje
 |
| Nekateri ste uspeli prebrati knjigo za domače branje – Lukec in njegov škorec, nekateri pač ne.Tisti, ki ste prebrali knjigo rešujete naloge čisto spodaj na učnem listu. Tisti, ki niste prebrali knjige, pa vas čaka odlomek v berilu na str. 134, 135 ali na spletni strani [www.radovednih-pet.si](http://www.radovednih-pet.si)in v interaktivnem berilu poiščeš razdelek PROZA ter poiščeš besedilo Lukec in njegov škorec. * O pisatelju in odlomku: O Francetu Bevku preberi v berilu v rumenem okvirju levo do besedila ali v interaktivnem gradivu klikni na glavo v krogu in preberi o pisatelju.
* V interaktivnem gradivu poslušaj posnetek besedila.
* Tiho preberi besedilo.
* Preberi razlago neznanih besed v stvarnih pojasnilih.
* Staršem glasno preberi besedilo. Pazi na poudarke ob ločilih, da bo tvoje branje zanimivo za poslušalce.

**Nova naloga:**Obnovi odlomek, kot bi ga pripovedoval škorec, Lukec, gospod iz Marseilla, skrivni potnik. Izberi eno od možnosti.**Samo za tiste učence, ki želijo in samostojno zmorejo več:**Še sam/a poišči:Zgodbe o slepih potnikih in njihovih usodah.Zgodbe o potovanjih slovenskih izseljencev v tujino.Pripoved o življenju naših izseljencev v tujini.Podatke oživljenju na čezoceanski ladji nekoč in danes.**Za učence, ki so prebrali celo knjigo za domače branje****3.KNJIGA ZA DOMAČE BRANJE** **France Bevk : LUKEC IN NJEGOV ŠKOREC**Izdelaj plakat na formatu A3. Vsebuje naj odgovore na naslednja vprašanja. Lahko dodaš tudi svoje ideje in zamisli. Nalogi 8 in 9 zapiši v zvezek. Plakat izdelaj **do 25. maja** **2020** in ga pošlji na moj e-naslov.

|  |
| --- |
| 1. Razmisli in zapiši, po čem si ugotovil, da se zgodba ne dogaja v današnjem času?
 |
| 2. Spomni se, kako dolgo je Lukec potoval v Ameriko. S čim bi lahko potoval danes? |
| 3. Nariši in opiši Lukca. |
| 4. Nariši in opiši Lukčevega najboljšega prijatelja. |
| 5. Katera lastnost je najbolj zaznamovala Lukca? Si tudi ti zelo radoveden otrok? Te to odlikuje? Zakaj da ali zakaj ne?  |
| 6. Katere skupne zvedavosti sta imela Lukec in škorec?  |
| 7. V obliki miselnega vzorca opiši svojo najljubšo žival. Mogoče si jo imel, pa je nimaš več, mogoče si jo želiš imeti, pa je še nimaš.  |
| 8. Na koncu zgodbe ostaneta Lukec in oče sama. Zamisli si, da si pisatelj. Izmisli si drugačen konec.  |
| 9. Sestavi deset vprašanj, ki jih bomo uporabili za razredni kviz, ko bomo preverjali, kako natančno ste prebrali in razumeli vsebino zgodbe. |

 |
| **Samovrednotenje:**Kaj sem se danes naučil/a?Je namen učenja dosežen?Sem bil/a uspešna glede na kriterije uspešnosti?Kaj lahko naredim, da svoje znanje še izboljšam? |